ai4bharat/Pralekha huggingface dataset:
राष्ट्रपति सचिवालय
प्रेस विज्ञप्ति
मध्य प्रदेश के राज्यपाल श्री लाल जी टंडन के निधन के बाद, राष्ट्रपति ने उत्तर प्रदेश की राज्यपाल श्रीमती आनंदीबेन पटेल को, अपने स्वयं के कर्तव्यों के अलावा मध्य प्रदेश के राज्यपाल के कार्यों का निर्वहन करने के लिए नियुक्त किया है, जब तक कि मध्य प्रदेश के राज्यपाल के कार्यालय की नियमित व्यवस्था नहीं की जाती है।
पृथ्वी विज्ञान मंत्रालय
15 अप्रैल को देश में गर्म हवा की संभावना नहीं
14 अप्रैल को सौराष्ट्र एवं कच्छ तथा हरियाणा के अलग-अलग क्षेत्रों में गर्म हवा की स्थिति रही
14 अप्रैल को देश में नौगोंग  में सर्वाधिक अधिकतम तापमान 42.8 डिग्री सेल्सियस दर्ज किया गया
भारत मौसम विज्ञान विभाग  के राष्ट्रीय मौसम पूर्वानुमान:
निम्नलिखित उल्लेखनीय विशेषताओं के साथ “दिनांक 15.04.2021 की सुबह का गर्म हवा बुलेटिन” :
अगले 24 घंटों के लिए वर्तमान तापमान स्थिति तथा चेतावनी
गर्म हवा पाई गई :
- सौराष्ट्र एवं कच्छ तथा हरियाणा के अलग-अलग क्षेत्रों मे गर्म हवा की स्थितियां देखी गईं
अधिकतम तापमान :
- 40.0 डिग्री सेल्सियस से अधिक अधिकतम तापमान पूर्वी उत्तर प्रदेश के अधिकांश स्थानों में; हरियाणा, चंडीगढ़ और दिल्ली, पश्चिम बंगाल के गंगा के मैदानी क्षेत्रों तथा पश्चिमी राजस्थान के कई स्थानों पर; मध्य प्रदेश, बिहार, गुजरात और पश्चिमी उत्तर प्रदेश के कुछ सथानों पर तथा छत्तीसगढ़, विदर्भ, ओडिशा, झारखंड तथा महाराष्ट्र के अलग-अलग स्थानों पर दर्ज किया गया।
- 14.04.2021 को अधिकतम तापमान बदलाव : उत्तराखंड के कुछ स्थानों में अधिकतम तापमान सामान्य से बेहद अधिक ; पंजाब, हिमाचल प्रदेश, हरियाणा, चंडीगढ़ एवं दिल्ली तथा पश्चिम बंगाल के गंगा के मैदानी क्षेत्रों के अधिकांश स्थानों पर; पूर्वी उत्तर प्रदेश के कुछ स्थानों पर; पश्चिमी राजस्थान, सौराष्ट्र एवं कच्छ, कोंकण एवं गोवा तथा असम एवं मेघालय के अलग-अलग स्थानों पर सामान्य से बहुत अधिक ; पश्चिमी उत्तर प्रदेश तथा झारखंड के अधिकांश स्थानों पर; बिहार, नगालैंड, मणिपुर, मिजोरम एवं त्रिपुरा तथा पूर्वी मध्य प्रदेश के कई स्थानों पर; अरूणाचल प्रदेश एवं तटीय कर्नाटक के कुछ स्थानों पर; जम्मू–कश्मीर, लद्दाख, गिलगित, बाल्टिस्तान और मुज़फ्फराबाद, उप-हिमालयी, पश्चिम बंगाल एवं सिक्किम, पूर्वी राजस्थान, गुजरात क्षेत्र तथा तटीय आंध्र प्रदेश तथा यानम के अलग-अलग स्थानों पर सामान्य से अधिक तापमान दर्ज किया गया। तापमान तेलंगाना के अलग-अलग स्थानों पर सामान्य से बेहद कम ; मध्य महाराष्ट्र, उत्तरी आंतरिक कर्नाटक एवं छत्तीसगढ़ के अधिकांश स्थानों पर; अंडमान एवं निकोबार द्वीप के कुछ स्थानों पर; पश्चिमी मध्य प्रदेश के अलग-अलग स्थानों पर सामान्य से काफी कम  तक; मराठवाड़ा, दक्षिणी आंतरिक कर्नाटक एवं तमिलनाडु, पुद्दुचेरी एवं कराइकल के कई स्थानों पर; ओडिशा के कुछ स्थानों पर; विदर्भ, केरल एवं माहे, रायलसीमा तथा लक्षदीप के अलग-अलग स्थानों पर सामान्य से कम  तक रहा तथा देश के शेष हिस्सों में लगभग सामान्य रहा।
- कल नौगोंग  में सर्वाधिक अधिकतम तापमान 42.8 डिग्री सेल्सियस दर्ज किया गया।
कृपया ग्राफिक्स विवरण के लिए यहां क्लिक करें :
स्थान विशेष मौसम की स्थिति और उससे जुड़ी चेतावनियों को जानने के लिए कृपया मौसम ऐप डाउनलोड करें। कृषि संबंधी मौसम की सलाह के लिए मेघदूत ऐप और आकाशीय बिजली संबंधी जानकारी के लिए दामिनी ऐप डाउनलोड करें तथा जिलावार चेतावनी के लिए राज्य एमसी/आरएमसी वेबसाइटों पर जाएं।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 219.46 करोड़ से अधिक टीके लगाए जा चुके हैं
12-14 आयु वर्ग में 4.11 करोड़ से अधिक टीके की पहली खुराक लगाई गई
भारत में कोरोना के सक्रिय मामले 25,510 हैं
पिछले 24 घंटों में 2,141 नए मामले सामने आए
स्वस्थ होने की वर्तमान दर 98.76 प्रतिशत
साप्ताहिक सक्रिय मामलों की दर 0.97 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 219.46 करोड़  से अधिक हो गया।
12-14 आयु वर्ग के लिए कोविड-19 टीकाकरण 16 मार्च, 2022 को प्रारंभ हुआ था। अब तक 4.11 करोड़  से अधिक किशोरों को कोविड-19 टीके की पहली खुराक लगाई गई है। समान रुप से 18-59 आयु वर्ग के लिये प्रीकॉशन खुराक भी 10 अप्रैल, 2022 को प्रारंभ की गई थी।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10415361
|
|
दूसरी खुराक
|
|
10120257
|
|
प्रीकॉशन खुराक
|
|
7063520
|
|
अग्रिम पंक्ति के कर्मी
|
|
पहली खुराक
|
|
18437087
|
|
दूसरी खुराक
|
|
17719156
|
||
|
प्रीकॉशन खुराक
|
|
13734968
|
|
12-14 वर्ष आयु वर्ग
|
|
पहली खुराक
|
|
41194276
|
|
दूसरी खुराक
|
|
32245804
|
|
15-18 वर्ष आयु वर्ग
|
|
पहली खुराक
|
|
61996247
|
|
दूसरी खुराक
|
|
53280780
|
|
18-44 वर्ष आयु वर्ग
|
|
पहली खुराक
|
|
561393284
|
|
दूसरी खुराक
|
|
516225893
|
|
प्रीकॉशन खुराक
|
|
1000059449
|
|
45-59 वर्ष आयु वर्ग
|
|
पहली खुराक
|
|
204045908
|
|
दूसरी खुराक
|
|
197057206
|
|
प्रीकॉशन खुराक
|
|
50524481
|
|
60 वर्ष से अधिक आयु वर्ग
|
|
पहली खुराक
|
|
1276799730
|
|
दूसरी खुराक
|
|
123207835
|
|
प्रीकॉशन खुराक
|
|
48232994
|
|
प्रीकॉशन खुराक
|
||
|
21,96,15,412
|
|
कुल
|
|
|
|
2,19,46,34,236
भारत में सक्रिय मामले आज 25,510 हैं। सक्रिय मामले, कुल पॉजिटिव मामलों के 0.06 प्रतिशत हैं।
नतीजतन, भारत में स्वस्थ होने की दर 98.76 प्रतिशत है। पिछले 24 घंटों में 2,579 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,40,82,064 हो गई है।
बीते 24 घंटे में कोरोना के 2,141 नए मामले सामने आएं।
पिछले 24 घंटों में कुल 2,51,515 जांच की गई हैं। भारत ने अब तक कुल 89.94 करोड़ से अधिक  जांच की गई हैं। देश में साप्ताहिक पुष्टि वाले मामलों की दर 0.97 प्रतिशत है और दैनिक रूप से पुष्टि वाले मामलों की दर 0.85 प्रतिशत है।
रक्षा मंत्रालय
1टीएस के जहाज पोर्ट विक्टोरिया, सेशेल्स की यात्रा पर
पहले प्रशिक्षण स्क्वाड्रन  के जहाज-आईएनएस तरंगिनी, आईएनएस सुजाता, आईएनएस शार्दुल और आईसीजीएस सारथी- 6 अप्रैल, 2019 को पोर्ट विक्टोरिया, सेशेल्स पहुंचे। तरंगिनी कोच्चि से रवाना हुआ था, जबकि अन्य तीनों जहाज पोर्ट बिएरा, मोजाम्बिक से रवाना हुए थे। ये तीनों जहाज इदाई चक्रवात के बाद ऑपरेशन सहायता के तहत मानवीय सहायता तथा आपदा राहत के लिए मोजाम्बिक गए थे। कमोडोर वरुण पाणिकर ने अपने सहयोगियों के साथ इन जहाजों का गर्मजोशी से स्वागत किया। जहाजों के बंदरगाह पर आने के दौरान आईएनएस सुजाता में सेना बैंड ने लोकप्रिया धुनें बजाई। जहाजों से संबंधित विभिन्न कार्यक्रमों की जानकारी आईएनएस सुजाता पर दी गई।
7 अप्रैल, 2019 को 1टीएस जहाजों पर योग कार्यक्रमों का आयोजन किया गया। इनमें उच्चायोग के अधिकारियों ने भी भाग लिया। इन जहाजों को भ्रमण के लिए खुला रखा गया था। जहाज देखने वालों में सेशेल्स मैरीटाईम एकेडमी के कैडेट भी शामिल थे।
8 अप्रैल, 2019 को 1टीएस के वरिष्ठ अधिकारी कैप्टन वरुण सिंह ने अन्य अधिकारियों के साथ राजदूत और विदेशी मामलों के सचिव श्री बैरी फायूरे, भारतीय उच्चायुक्त डॉ. औसफ सईद, एसपीडीएफ डिफेंस फोर्सेज के प्रमुख कर्नल क्लिफोर्ड रोजलीन तथा सेशेल्स कोस्ट गार्ड के कमांडर कर्नल साइमन डाईन से मुलाकात की। सभी विशिष्ट अधिकारियों ने मोजाम्बिक में किए गए सहायता कार्यों के लिए भारतीय नौसेना के जहाजों की सराहना की। समुद्री प्रशिक्षण प्राप्त कर रहे सैन्यकर्मियों ने बॉटेनिकल गार्डन, सेशेल्स मैरीटाईम एकेडमी और सेशेल्स कोस्ट गार्ड बेस का भी भ्रमण किया। सेशेल्स कोस्ट गार्ड के नाविकों ने आईएनएस शार्दुल का भ्रमण किया।
8 अप्रैल, 2019 को आईएनएस सुजाता पर एक रात्रि भोज का आयोजन किया गया। इस अवसर पर कैप्टन वरुण सिंह ने स्वागत भाषण दिया। इसके बाद राजदूत श्री बैरी फायूरे ने अपने संबोधन में कहा कि भारत और सेशेल्स के द्विपक्षीय संबंध मजबूत है। उन्होंने 2018 में भारत द्वारा सेशेल्स को उपहार स्वरूप डॉर्नियर देने की प्रशंसा की।
1टीएस के जहाज विदेश में तैनाती के अंतिम पड़ाव पर हैं। जहाज 10 अप्रैल, 2019 को कोच्चि के लिए रवाना होंगे। तैनाती के तहत जहाज सबसे पहले पोर्ट लुईस, मॉरिशस पहुंचे। वहां से तीन जहाजों को मानवीय सहायता और आपदा राहत के लिए मोजाम्बिक रवाना किया गया था।
विधि एवं न्याय मंत्रालय
आईटीएटी का अनुकूल फैसला, टाटा शिक्षा और विकास ट्रस्ट को मिली 220 करोड़ रुपये की छूट
आयकर अपीलीय न्यायाधिकरण  की खंडपीठ ने 24 जुलाई को टाटा शिक्षा और विकास ट्रस्ट को बड़ी राहत देते हुए आयुक्त आयकर  के उस अपील आदेश के खिलाफ ट्रस्ट द्वारा की गई अपील में उसके पक्ष में फैसला सुनाया है जिसमें कर विभाग द्वारा 220 करोड़ रुपये से अधिक राशि की मांग की गई थी। इस खंडपीठ में आईटीएटी के अध्यक्ष न्यायमूर्ति पीपी भट्ट भी शामिल थे। आईटीएटी ने इसके साथ ही बिना किसी न्यूनतम भुगतान के इस मांग के मामले पर भी रोक लगा दी है।
यह मामला भारतीय विद्यार्थियों को छात्रवृत्ति प्रदान करने हेतु अमेरिका के कॉर्नेल विश्वविद्यालय में एक एंडोमेंट फंड बनाने के लिए ट्रस्ट द्वारा खर्च की गई धनराशि और ‘टाटा हॉल’ नामक एक कार्यकारी भवन के निर्माण के लिए हार्वर्ड बिजनेस स्कूल को दी गई वित्तीय सहायता के बारे में आकलन वर्ष 2011-12 और 2012-13 से संबंधित है। इसने वर्ष 2011-12 में 197.79 करोड़ रुपये और वर्ष 2012-13 में 25.37 करोड़ रुपये दान किए थे।
यह विवाद तब शुरू हुआ जब वर्ष 2018 में लोकसभा की लोक लेखा समिति  ने इस मामले की जांच करने की जरूरत बताई थी क्योंकि उसका यह मानना था कि प्रत्यक्ष कर निकाय द्वारा दी गई छूट आयकर अधिनियम का उल्लंघन है।
इस मामले का समापन करते हुए आयकर अपीलीय न्यायाधिकरण  ने शुक्रवार को कहा कि अपील के अन्य सभी आधार ‘व्यर्थ, अव्यावहारिक और निष्फल’ होंगे। आईटीएटी ने कहा, ‘हमने इस मामले में फैसला कर निर्धारिती के पक्ष में सुनाया है, इसलिए अपील के इस आधार को अनुमति दे दी है। हम कर निर्धारिती की याचिका को बरकरार रखते हैं, और छूट के दावे की नामंजूरी को निरस्त करते हैं।’
अपीलीय न्यायाधिकरण ने अपने आदेश में यह भी कहा कि, ‘…… यह पूरी तरह से परिहार्य या निरर्थक मुकदमा है जो न केवल न्यायिक फोरम के समक्ष विचाराधीन गंभीर मुकदमों की राह में रोड़े अटकाता है, बल्कि परोपकारी निकायों जैसे कि हमारे समक्ष मौजूद कर निर्धारिती के दुर्लभ संसाधनों को उन क्षेत्रों की तरफ मोड़ देता है जो समग्र समाज का कुछ भी भला नहीं करते हैं।’ न्यायाधिकरण ने उम्मीद जताई कि भारत सरकार द्वारा वृहद स्तर पर इस तरह की दूरदर्शी नीतियों को आगे बढ़ाने के लिए जो सराहनीय काम किया जा रहा है उस पर फील्ड स्तर पर उत्पन्न होने वाली इस तरह की छिटपुट परिस्थितियों के कारण कोई आंच नहीं आने दी जाएगी, जिसे संबंधित अधिकारियों को संवेदनशील बना कर कम से कम किया जाना चाहिए। न्यायाधिकरण ने यह राय व्यक्त की कि, ‘कर प्रशासन के हर स्तर पर न्यायसंगत एवं समुचित दृष्टिकोण अपनाकर करदाता के अनुकूल माहौल बनाने का प्रयास किया जाना चाहिए।’
अपीलीय न्यायाधिकरण के विस्तृत फैसले को इस लिंक पर क्लिक करके पढ़ा जा सकता है।
प्रधानमंत्री कार्यालय
प्रधानमंत्री ने सीआरपीएफ कर्मियों के पौधा रोपण अभियान की सराहना की
प्रधानमंत्री ने सीआरपीएफ कर्मियों के पौधा रोपण अभियान की प्रशंसा की है, जिसमें विश्वनाथ धाम और ज्ञानवापी की सुरक्षा के लिए तैनात सीआरपीएफ के जवानों ने 75,000 पौधे लगाए हैं। प्रधानमंत्री ने इस प्रयास को पूरे देश के लिए एक उदाहरण बताया।
उन्होंने ट्वीट किया:
“सीआरपीएफ जवानों की यह पहल हर किसी को प्रेरित करने वाली है। सुरक्षा प्रहरी के रूप में पर्यावरण संरक्षण का उनका यह प्रयास देशभर के लिए एक मिसाल है। @crpfindia”
वाणिज्य एवं उद्योग मंत्रालय
जून 2021 महीने के दौरान भारत के इंजीनियरिंग गुड्स के निर्यात में 52.4 फीसदी की बढ़ोतरी दर्ज की गई
जून 2021 में भारत का निर्यात 32.50 बिलियन अमेरिकी डॉलर रहा है। जिसमें जून, 2020 में 21.91 बिलियन अमेरिकी डॉलर की तुलना में 48.34 फीसदी की सकारात्मक बढ़ोतरी हुई है। पिछले दो महीनों से लगातार बढ़ोतरी के रूझान के अनुसार जून, 2021 में भारत के इंजीनियरिंग गुड्स के निर्यात में तेजी देखी गई। भारत से इंजीनियरिंग गुड्स के निर्यात में पिछले साल की इसी अवधि  की तुलना में जून 2021 में 52.4 फीसदी की बढ़ोतरी दर्ज की गई है। जबकि जून 2019 की तुलना में जून 2021 में 41.9% की बढ़ोतरी हुई।
इंजीनियरिंग निर्यात जो जून, 2019 में 6274.9 मिलियन अमेरिकी डालर और जून 2020 में 5841.6 अमेरिकी डॉलर था। वह जून 2021 में बढ़कर 8903.5 मिलियन अमेरिकी डॉलर हो गया। अप्रैल-जून 2021-22 के दौरान कुल इंजीनियरिंग निर्यात 24772.6 मिलियन अमेरिकी डालर का था, जिसमें भारी वृद्धि देखी गई। जिसमें अप्रैल-जून 2020-21 की तुलना में 82 फीसदी और अप्रैल-जून 2019-20 की तुलना में 24.8 फीसदी की बढ़ोतरी दर्ज की गई।
अप्रैल-जून 2019 की तुलना में अप्रैल-जून 2021 के दौरान निर्यात में उल्लेखनीय वृद्धि दर्ज करने वाले उत्पाद कॉपर और उत्पाद , लौह और इस्पात , जिंक और उत्पाद , एल्यूमिनियम और उत्पाद , टिन और उत्पाद , दोपहिया और तीन पहिया वाहन , लेड और उत्पाद , अन्य अलौह धातुएं , डेयरी, खाद्य प्रसंस्करण, वस्त्र के लिए औद्योगिक मशीनरी , आईसी इंजन और पुर्जे , और ऑटो कंपोनेंट्स/पार्ट्स  में बढ़ोतरी देखी गई है। यह देखा गया है कि, कुल मिलाकर, कुल निर्यात  अप्रैल-जून 2019 में 13.72 बिलियन डॉलर से बढ़कर 19.85 बिलियन डॉलर अप्रैल-जून 2021  हो गया है।
अप्रैल-जून 2021  के दौरान जिन क्षेत्रों में नकारात्मक वृद्धि देखी गई, उसमें औद्योगिक मशीनरी जैसे बॉयलर, पुर्जे, आदि , निकिल और उत्पाद , एयर कंडीशन और रेफ्रिजरेटर , मोटर वाहन/कार , विमान और अंतरिक्ष यान के पुर्जे और उत्पाद , पानी के जहाज और तैरते उत्पाद और पुर्जे  और रेलवे परिवहन से संबंधित अन्य इंजीनियरिंग उत्पाद, प्राइम अभ्रक और अभ्रक उत्पाद, और कार्यालय उपकरण आदि। यह देखा गया है कि कुल मिलाकर, मूल्य के संदर्भ में, इन उत्पादों में कुल निर्यात अप्रैल-जून 2019 के 6.12 बिलियन अमेरिकी डालर से कम होकर अप्रैल-जून 2021 में  4.73 बिलियन अमरीकी डालर हो गया है।
ऑटोमोबाइल क्षेत्र  ने चालू वर्ष की पहली तिमाही में 2019-2020 की समान अवधि की तुलना में 1.7 फीसदी की बढ़ोतरी की गई। वर्ष 2020-21 की पहली तिमाही के अनुसार इस क्षेत्र में चालू वर्ष में निर्यात में 195 फीसदी की बढ़ोतरी हुई है। यह मुख्य रूप से दो और तीन पहिया वाहनों के निर्यात में तेज उछाल  के कारण हुई है। इसके तहत मोटर वाहन/कार , और ऑटो कंपोनेंट्स/पार्ट्स  में बढ़ोतरी हुई है।
प्रधानमंत्री कार्यालय
प्रधानमंत्री श्री नरेन्द्र मोदी ने ‘गुड फ्राइडे’ पर ईसा मसीह को स्मरण किया
प्रधानमंत्री श्री नरेन्द्र मोदी ने ‘गुड फ्राइडे’ के दिन सत्यता, न्याय और सेवा भाव के लिए ईसा मसीह की प्रतिबद्धता को स्मरण किया है।
प्रधानमंत्री ने कहा, ‘ईसा मसीह ने दूसरों की सेवा में अपना जीवन समर्पित कर दिया। उनके साहस और नेकी के साथ-साथ न्याय करने का उनका भाव भी विशिष्ट रहा है। गुड फ्राइडे के दिन हम प्रभु ईसा मसीह और सत्यता, न्याय एवं सेवा भाव के लिए उनकी विशिष्ट प्रतिबद्धता को स्मरण करते हैं।’
वित्त मंत्रालय
बिक्री  की घोषणा  “7.06% सरकारी प्रतिभूति 2028”  “7.26% सरकारी प्रतिभूति 2033” और  “7.30% सरकारी प्रतिभूति 2053”
भारत सरकार ने  मूल्य आधारित नीलामी, समान मूल्य विधि के माध्यम से 8,000 करोड़ रुपये  की अधिसूचित राशि के लिए "7.06% सरकारी प्रतिभूति 2028",  मूल्य आधारित नीलामी, समान मूल्य विधि के माध्यम से 14,000 करोड़ रुपये  की अधिसूचित राशि के लिए "7.26% सरकारी प्रतिभूति 2033" और  मूल्य आधारित नीलामी, विविध मूल्य विधि के माध्यम से 11,000 करोड़ रुपये  की अधिसूचित राशि के लिए "7.30% सरकारी प्रतिभूति 2053" की बिक्री  करने की घोषणा की है। भारत सरकार के पास उपरोक्त प्रत्येक प्रतिभूति में 2,000 करोड़ रुपये की सीमा तक, अतिरिक्त अभिदान बनाए रखने का विकल्प होगा। ये नीलामियाँ, भारतीय रिजर्व बैंक, मुंबई कार्यालय, फोर्ट, मुंबई द्वारा 28 जुलाई, 2023,  को संचालित की जाएगी।
प्रतिभूतियों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी हेतु प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 28 जुलाई, 2023 को प्रस्तुत की जानी चाहिए। अप्रतिस्पर्धी बोलियां पूर्वाह्न 10:30 बजे से पूर्वाह्न 11:00 बजे के बीच और प्रतिस्पर्धी बोलियां पूर्वाह्न 10:30 बजे से पूर्वाह्न 11:30 बजे के बीच प्रस्तुत की जानी चाहिए।
नीलामियों के परिणाम की घोषणा 28 जुलाई, 2023  को की जाएगी और सफल बोलीदाताओं द्वारा भुगतान 31 जुलाई, 2023  को किया जाएगा।
ये प्रतिभूतियां भारतीय रिजर्व बैंक द्वारा उनके समय समय पर यथा संशोधित परिपत्र
दिनांक 24 जुलाई, 2018 के सं. आरबीआई/2018-19/25, तहत जारी “केन्द्र सरकार की प्रतिभूतियों में जब निर्गमित लेन-देन” संबंधी दिशानिर्देशों के अनुसार “जब निर्गमित” कारोबार के लिए पात्र होंगी।
युवा कार्यक्रम एवं खेल मंत्रालय
भारतीय खेल प्राधिकरण ने अपनी राष्ट्रीय उत्कृष्टता केन्द्र योजना के तहत गांधीनगर स्थित साई क्षेत्रीय केन्द्र में एक पैरा सेंटर की स्थापना की है: श्री अनुराग ठाकुर
खेलो इंडिया योजना के एक अंग के रूप में “दिव्यांगजनों के बीच खेलों को बढ़ावा देने” के कदम के तहत स्पेशल ओलंपिक भारत, ऑल इंडिया स्पोर्ट्स काउंसिल ऑफ डेफ और पैरालंपिक्स कमेटी ऑफ इंडिया जैसे संबंधित राष्ट्रीय खेल संघों को जिला और राज्य स्तर के खेलों को समर्थन देने के लिए वित्तीय सहायता प्रदान की जाती है। यही नहीं, खेलो इंडिया योजना के एक अंग के रूप में “प्रतिभा खोज और विकास" के तहत चार पैरा-खेल स्पर्धाओं के 29 पैरा-एथलीटों की पहचान खेलो इंडिया एथलीट के रूप में की गई है और उन्हें प्रति माह 10,000 रुपये का भत्ता प्रदान किया जा रहा है। इसके अलावा, भारतीय खेल प्राधिकरण  ने अपनी राष्ट्रीय उत्कृष्टता केंद्र  योजना के तहत गांधीनगर स्थित साई क्षेत्रीय केन्द्र में एक पैरा सेंटर की स्थापना की है। यह सेंटर एथलेटिक्स, तैराकी, पावरलिफ्टिंग और टेबल टेनिस स्पर्धाओं के लिए काम कर रहा है। चयनित एथलीटों को इस योजना के स्वीकृत मानदंडों के अनुरूप विशेषज्ञ प्रशिक्षकों, खेल उपकरणों, आवास तथा भोजन, खेल किट, प्रतियोगिताओं के अनुभव, शैक्षिक व्यय, चिकित्सा / बीमा और वृत्तिका  के रूप में सहायता प्रदान की जाती है। साई के अधिकांश अन्य केन्द्रों को भी दिव्यांग लोगों के अनुकूल बनाया गया है।
मंत्रालय खेलो इंडिया योजना को खेलों में सामूहिक भागीदारी और उत्कृष्टता को बढ़ावा देने के दोहरे उद्देश्य से कार्यान्वित करता है। इस योजना के तहत खेलों की संस्कृति को व्यापक आधार और प्रोत्साहन प्रदान करने के लक्ष्य को साकार करने के उद्देश्य से खेलो इंडिया के विभिन्न अंगों के तहत कई कार्यक्रम शुरू किए गए हैं। ये पहल देशभर के ग्रामीण और शहरी क्षेत्रों में लागू किए जा रहे हैं।
यह जानकारी युवा कार्यक्रम एवं खेल मंत्री श्री अनुराग ठाकुर ने आज राज्यसभा में एक प्रश्न के लिखित उत्तर में दी।
भारतीय प्रतिस्पर्धा आयोग
सीसीआई ने लैपटेव फाइनेंस प्राइवेट लिमिटेड द्वारा वेलस्पन कॉर्प लिमिटेड के ‘प्लेट्स एंड कॉयल्स मिल डिवीजन’ का अधिग्रहण किए जाने को मंजूरी दी
 ने प्रतिस्पर्धा अधिनियम, 2002 की धारा 31 के तहत लैपटेव फाइनेंस प्राइवेट लिमिटेड द्वारा वेलस्पन कॉर्प लिमिटेड के ‘प्लेट्स एंड कॉयल्स मिल डिवीजन’ का अधिग्रहण किए जाने को मंजूरी दे दी है।
लैपटेव इस्पात के सामान सहित सभी तरह की वस्तुओं की खरीद, बिक्री, पुन: बिक्री, निर्यात, आयात और कारोबार में संलग्न है।
वेलस्पन दरअसल वेलस्पन समूह की प्रमुख कंपनी है जिसकी गिनती विश्व की सबसे बड़ी वेल्डेड लाइन पाइप विनिर्माता कंपनियों में की जाती है। वेलस्पन का मुख्य कारोबार रेजिस्टेंस वेल्डिंग, स्पायरल वेल्डिंग अथवा लॉन्गिट्यूडनल वेल्डिंग के जरिए इस्पात के सभी आकार की वेल्डेड ट्यूबों/पाइपों के विनिर्माण से जुड़ा हुआ है जिसमें स्टेनलेस स्टील, कार्बन स्टील एवं एलॉय स्टील भी शामिल हैं।
सीसीआई ने अधिनियम की धारा 31 के तहत प्रस्तावित विलय को मंजूरी दी है।
सीसीआई का विस्तृत ऑर्डर जल्द ही उपलब्ध कराया जाएगा।
संसदीय कार्य मंत्रालय
संसदीय कार्य मंत्रालय में लंबित मामलों के निपटान के लिए 2 से 31 अक्टूबर, 2022 तक विशेष अभियान 2.0 जोर-शोर से चलाया जा रहा है
संसदीय कार्य मंत्रालय विशेष अभियान 2.0 का उपयोग संसद सदस्यों के लंबित संदर्भों, राज्य सरकारों के संदर्भों, अंतर मंत्रालयी संदर्भों, संसदीय आश्वासनों, पीएमओ संदर्भों तथा लोक शिकायत और पीजी अपीलों की पहचान करके बेहतर रिकॉर्ड प्रबंधन करने के लिये कर रहा है।
इस अभियान के तहत मंत्रालय प्राथमिकता के आधार पर अभिलेख प्रबंधन पर ध्यान केंद्रित कर रहा है। मंत्रालय ने 373 फाइलों और 461 ई-फाइलों की पहचान की है और 231 फाइलों और 331 ई-फाइलों की समीक्षा की है और अभियान के समापन से पहले समीक्षा का कार्य पूरा हो जाने की संभावना है।
मंत्रालय लोक शिकायतों और पीएमओ के संदर्भों को प्राथमिकता के आधार पर निपटा रहा है तथा त्वरित और तत्काल कार्रवाई के चलते, वर्तमान विचाराधीनता शून्य है। मंत्रालय के पास अब तक केवल चार आश्वासन लंबित हैं और कैबिनेट सचिवालय के निर्देश के अनुसार उन्हें विधायी विभाग को स्थानांतरित कर दिया गया है तथा उन्हें मंत्रालय के नाम के सामने, विधायी विभाग द्वारा स्वीकृति की स्थिति में लंबित दिखाया जा रहा है।
मंत्रालय स्वच्छता अभियान के तहत नियमित रूप से रंग रोगन, पुराने फर्नीचर को बदलने, मंत्रालय के भीतर स्कैप की पहचान करने जैसे कार्य कर रहा है तथा दैनिक गतिविधियों में साफ-सफाई और स्वच्छता बनाए रखने के महत्व को उजागर करने के लिए अपर सचिव एमपीए द्वारा नियमित आधार पर निरीक्षण किया जा रहा है। मंत्रालय युवा संसद की विशेष बैठकों और राष्ट्रीय ई-विधान एप्लीकेशन  प्रकोष्ठ के सम्मेलनों में भी विशेष अभियान 2.0 का समर्थन कर रहा है।
इसके अलावा, मंत्रालय डिजिटलाइजेशन के उपयोग पर ध्यान केंद्रित कर रहा है। मंत्रालय की डिजिटल पहल के अंतर्गत पोर्टल पर: ई-ऑफिस संस्करण 6.2.0, ई-एचआरएमएस पोर्टल, सलाहकार समिति प्रबंधन प्रणाली पोर्टल, दावा और सूची प्रबंधन प्रणाली, एनईवीए एप्लीकेशन, ओएएमएस पोर्टल और राष्ट्रीय युवा संसद योजना शामिल हैं।
सर्वोत्तम प्रथाओं के अनुरूप, राष्ट्रीय ई-विधान एप्लीकेशन : वन नेशन-वन एप्लीकेशन एनईवीए सभी राज्यों / केंद्रशासित प्रदेशों की विधानसभाओं को कागज रहित बनाने, विभिन्न राज्य सरकारों के विभागों के साथ सूचना के आदान-प्रदान के लिए सभी प्रक्रियाओं को सुव्यवस्थित करने और अनुमत सामग्री को वास्तविक समय में सार्वजनिक पोर्टल पर प्रकाशित करने के लिए शुरू किया गया है। एनईवीए वेब-आधारित और एप्लिकेशन-आधारित  दोनों प्लेटफॉर्म पर काम करता है, जो राष्ट्रीय और राज्य विधानसभाओं के अनुरूप प्रारूप में है।
सूक्ष्म, लघु एवं मध्यम उद्यम मंत्रालय
खादी और ग्रामोद्योग आयोग ने दोहरी परत वाले खादी मास्क विकसित किए;बड़ी मात्रा में ऑर्डर प्राप्त हुए
आयोग जल्द ही जम्मू और कश्मीर को 7.5 लाख मास्क की आपूर्ति करेगा
आयोग अध्यक्ष ने केवीआईसी केंद्रों से जिला कलेक्टरों को 500 मास्क मुफ्त प्रदान करने की अपील की
खादी और ग्रामोद्योग आयोग  ने सफलतापूर्वक एक दोहरी परत वाले खादी मास्क का विकास कर लिया है और उसे बड़ी मात्रा में इन मास्क की आपूर्ति करने के ऑर्डर प्राप्त हुए हैं। अपनी इस सफलता के साथ, केवीआईसी ने हाल ही में जम्मू और कश्मीर सरकार को 7.5 लाख खादी मास्क की आपूर्ति करने का आदेश प्राप्त किया है जिसमें 5 लाख मास्क जम्मू जिले को, एक लाख चालीस हजार पुलवामा जिले को, एक लाख उधमपुर जिले और 10,000 कुपवाड़ा जिले को दिए जाएंगे। इन मास्क की आपूर्ति 20 अप्रैल तक इन जिलों के विकास आयुक्तों को की जाएगी। कॉटन के दोबारा इस्तेमाल में लाए जा सकने वाले ये मास्क 7 इंच लंबे और 9 इंच चौड़े होंगे, इनमें तीन सलवटें होंगी और बांधने के लिए कोनों में चार पट्टियां होंगी।
केवीआईसी अध्यक्ष श्री वी. के. सक्सेना ने कहा कि "केवीआईसी इन मास्क के निर्माण के लिए दो परत वाले खादी कपड़े का खास तौर पर उपयोग कर रहा है क्योंकि ये अंदर की नमी को70 फीसदी बनाए रखने में मदद करता है, और हवा को गुजरने के लिए एक आसान मार्ग प्रदान करता है, जिस कारण से ये सबसे अच्छा, आसानी से उपलब्ध, जेब में आ सकने वाला वैकल्पिक फेस मास्क है।
श्री सक्सेना ने कहा, "ये मास्क ज्यादा विशेष इसलिए हैं क्योंकि ये हाथ से बुने हुए खादी के कपड़े से बने हैं जो कि सांस लेने योग्य होते हैं, आसानी से उपयोग किए जा सकते हैं और धोने योग्य व बायोडिग्रेडेबल होते हैं।"
वर्तमान में जम्मू के पास नगरोटा में खादी सिलाई केंद्र को एक मास्क सिलाई केंद्र में बदल दिया गया है, जो प्रति दिन 10,000 मास्क का उत्पादन कर रहा है, वहीं शेष ऑर्डर श्रीनगर में या आसपास के विभिन्न स्वयं सहायता समूहों और खादी संस्थानों में बांटे जा रहे हैं।
एक मीटर खादी के कपड़े में 10 डबल लेयर वाले मास्क बनाए जाएंगे। 7.5 लाख मास्क बनाने के लिए लगभग 75,000 मीटर खादी कपड़े का उपयोग किया जाएगा। इससे खादी कारीगरों के लिए आजीविका के अवसरों में और वृद्धि होगी। चूंकि जम्मू-कश्मीर खादी संस्थान केवल ऊनी कपड़े का उत्पादन कर रहे हैं, इसलिए हरियाणा और यूपी के खादी संस्थानों से सूती कपड़े की खरीद की जा रही है और जिला अधिकारियों से विशेष अनुमति लेकर उन्हें भेजा जा रहा है।
इस बीच देश भर में स्थानीय प्रशासन का समर्थन करने के लिए केवीआईसी अध्यक्ष द्वारा सभी खादी संस्थानों को अपील जारी की गई है कि वे कम से कम 500 मास्क अपने संबंधित जिलों के जिला कलेक्टरों को उपयोग और आगे वितरण के लिए मुफ्त में दें। केवीआईसी में 2400 सक्रिय खादी संस्थान हैं और इस कदम से देश भर में 12 लाख मास्क प्रदान किए जाएंगे। अपील के बाद कई खादी संस्थानों ने जिला कलेक्टरों को 500 मास्क प्रदान करने शुरू कर दिए हैं। श्री सक्सेना ने कहा, “कोरोना महामारी से लड़ने के लिए फेस मास्क सबसे महत्वपूर्ण उपकरण हैं। डीटी फैब्रिक से तैयार ये मास्क भारत का एकमात्र ऐसा समाधान है जो चिकित्सा दिशानिर्देशों का सटीक मिलान करते हुए गुणवत्ता और मांग के पैमाने को पूरा कर सकता है।”
राष्ट्रपति सचिवालय
राष्ट्रपति 17 जून को वायु सेना अकादमी, डुंडीगल में संयुक्त स्नातक परेड की समीक्षा करेंगी
राष्ट्रपति श्रीमती द्रौपदी मुर्मु 16 और 17 जून, 2023 को तेलंगाना  की यात्रा पर रहेंगी।
राष्ट्रपति 17 जून, 2023 की सुबह वायु सेना अकादमी, डुंडीगल में संयुक्त स्नातक परेड की समीक्षा करेंगी।
संघ लोक सेवा आयोग
जुलाई, 2021 के दौरान संघ लोक सेवा आयोग  द्वारा भर्ती परिणामों को अंतिम रूप दिया गया
संघ लोक सेवा आयोग द्वारा जुलाई 2021 के दौरान निम्नलिखित भर्ती परिणामों को अंतिम रूप दिया गया। प्रत्येक अनुशंसित उम्मीदवार को डाक के जरिए सूचित किया गया है।
पूरी सूची देखने के लिए क्लिक करें
<><><><><>
एमजी/एएम/एसके
(Visitor Counter : 392
प्रधानमंत्री कार्यालय
प्रधानमंत्री ने लचित दिवस पर लचित बोरफूकन को श्रद्धांजलि दी
प्रधानमंत्री श्री नरेन्द्र मोदी ने लचित दिवस पर लचित बोरफूकन को श्रद्धांजलि अर्पित की है।
एक ट्वीट में, प्रधानमंत्री ने कहा;
"आज, लचित दिवस पर, मैं बहादुर लचित बोरफूकनको श्रद्धांजलि अर्पित करता हूं। उन्हें वीरता, सम्मान और असम की शानदार संस्कृति के रक्षक के रूप में व्यापक रूप से याद किया जाता है। वे सभी के लिए समानता, न्याय और गरिमा जैसे आदर्शों के लिए प्रतिबद्ध रहे।"